
Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra propunerii legislative privind înfiinţarea comunei Tîrguşoru Nou, judeţul Prahova, prin reorganizarea comunei Ariceştii Rahtivani, trimis comisiei pentru examinare pe fond, cu adresa nr. Pl.x.243 din 17 iunie 2008.

PREŞEDINTE,






     RELU FENECHIU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, 

AMENAJAREA TERITORIULUI ŞI ECHILIBRU ECOLOGIC

Bucureşti, 9.09.2008

Nr. 26/2814
R A P O R T     
asupra propunerii legislative privind înfiinţarea comunei Tîrguşoru Nou, judeţul Prahova, prin reorganizarea comunei Ariceştii Rahtivani

În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. Pl.x 243 din 17 iunie 2008, cu dezbaterea pe fond în procedură obişnuită, a propunerii legislative privind înfiinţarea comunei Tîrguşoru Nou, judeţul Prahova, prin reorganizarea comunei Ariceştii Rahtivani.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.577/16.05.2008)

· punctul de vedere negativ al Guvernului (nr.1316/03.06.2008).


Propunerea legislativă are ca obiect de reglementare înfiinţarea comunei Tîrguşoru Nou, judeţul Prahova, prin reorganizarea comunei Ariceştii Rahtivani.

Comisia propune Plenului Camerei Deputaţilor respingerea  iniţiativei legislative din următoarele considerente: documentaţia anexată propunerii legislative nu cuprinde planul cadastral avizat de oficiul judeţean de cadastru şi publicitate imobiliară din care să rezulte marcarea teritorială dintre unitatea administrativ-teritorială propusă pentru înfiinţare şi cea reorganizată. 


Din Fişa comunei Târguşoru Nou, propusă pentru înfiinţare nu rezultă îndeplinirea condiţiilor referitoare la: populaţia ocupată în activităţi neagricole, locuinţele construite după anul 1960, legături între satul-reşedinţă de comună şi celelalte sate pe drumuri publice modernizate/cu îmbrăcăminţi uşoare. De asemenea, nu este precizat care vor fi satele componente ale comunei propuse spre înfiinţare, respectiv ale comunei rămase după reorganizare, şi nici care va fi satul reşedinţă al comunei Ariceştii Rahtivani, rămasă după reorganizare.

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 9.09.2008 au participat, în conformitate cu prevederile art.55 din Regulamentul Camerei Deputaţilor, republicat:

· Mircea Alexandru – secretar general adjunct în cadrul Ministerului Internelor şi Reformei Administrative

· Aurel Dumitrescu – consilier în cadrul Ministerului Internelor şi Reformei Administrative

La lucrările comisiei au fost prezenţi 24 deputaţi, din totalul de 26 membri ai comisiei.

Raportul de respingere al comisiei a fost adoptat cu unanimitate voturi.
Camera Deputaţilor este prima Cameră sesizată, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


  PREŞEDINTE,








  SECRETAR,



Relu Fenechiu











Seres Denes
Şef serviciu, Sofia Chelaru
Expert, Roxana Feraru

